VŠĮ „KLAIPĖDOS KELEIVINIS TRANSPORTAS“ 

KELEIVIŲ VEŽIMO PASLAUGŲ MIESTO MARŠRUTAIS DIDELĖS TALPOS AUTOBUSAIS (LAIKINOS SUTARTIES) RINKOS KONSULTACIJA
Viešoji įstaiga „Klaipėdos keleivinis transportas“ (toliau – Perkančioji organizacija), siekdama tinkamai pasirengti numatomam Keleivių vežimo paslaugų miesto maršrutais didelės talpos autobusais (laikinos sutarties) pirkimui (toliau – Pirkimas) ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją.
Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams.
1. Rinkos konsultacijos tikslas
Informuoti tiekėjus apie planuojamą pirkimą, išsiaiškinti su pirkimo objektu susijusius klausimus, nustatyti ar šiuo metu rinkoje yra tiekėjų, turinčių technines galimybes teikti keleivių vežimo paslaugas netaršiomis ir visiškai netaršiomis transporto priemonėmis. Perkamos paslaugos – keleivių vežimo paslaugos miesto maršrutais, didelės talpos autobusais. Paslaugų teikimo pradžia numatoma nuo 2025-09-01, numatoma paslaugų teikimo maksimali trukmė – 6 mėnesiai, tačiau užsakovas pasilieka teisę nutraukti sutartį vienašališkai prieš terminą, apie tai prieš vieną mėnesį raštu įspėjus vežėją.
2. Rinkos konsultacijos vykdymo tvarka
Rinkos konsultacija vykdoma: išankstinė konsultacija CVP IS priemonėmis. 
Kviečiame tiekėjus susipažinti su viešai paskelbtomis techninėmis specifikacijomis, ir teikiant pastabas ir (ar) pasiūlymus nurodytiems dokumentų projektams sudalyvauti rinkos konsultacijoje. Teikiant pastabas ir (ar) pasiūlymus, prašome pateikti savo pastabų ir (ar) pasiūlymų pagrindimą ir argumentaciją. Paskelbti dokumentų projektai nėra galutiniai, jų turinys po rinkos konsultacijos gali keistis.
3. Rinkos konsultacijos etapai:
I etapas: peržiūrimi ir vertinami gauti pasiūlymai ir (ar) pastabos. Teikiant pastabas ir (ar) pasiūlymus būtina aiškiai nurodyti, kuri informacija yra konfidenciali. Pastabas ir (ar) pasiūlymus prašome pateikti ne vėliau kaip 2025 m. vasario 28 d. 8.00 val. lietuvių kalba. Pastabos ir (ar) pasiūlymai, gauti pasibaigus aukščiau nurodytam terminui gali būti nenagrinėjami.
II etapas: užtikrinant rinkos dalyvių lygiateisiškumą ir konsultacijų skaidrumą, apibendrinta informacija apie rinkos konsultacijoje gautus duomenis, pastabas ir pasiūlymus (išskyrus konfidencialią informaciją), tuo atveju, jei bus gauta siūlymų, pastabų ir pan., bus skelbiama CVP IS priemonėmis, prie skelbimo apie šią rinkos konsultaciją ne vėliau kaip iki pirkimo pradžios.
Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinama, skelbiama ar perduodama tretiesiems asmenims. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę.
Perkančiosios organizacijos kontaktinis (-iai) asmuo (-enys) dėl klausimų, susijusių su rinkos konsultacijos objektu, – teisininkė Aurelija Pocienė, aurelija.pociene@klaipedatransport.lt. 
Rinkos konsultacijos metu siekiama aptarti šiuos klausimus:
	Eil. Nr.
	Klausimas 
	Atsakymai/pastabos/siūlymai

	1
	Ar turite technines galimybes – transporto priemones – teikti keleivių vežimo paslaugas (numatoma paslaugų teikimo pradžia 2025-09-01, numatoma maksimali paslaugų teikimo trukmė – 6 mėnesiai, su galimybe sutartį nutraukti prieš terminą, apie įspėjus vežėją prieš vieną mėnesį) pagal šioje rinkos dalyvių konsultacijoje paskelbtose techninėse specifikacijose nustatytus reikalavimus (kuro rūšiai ir kt.)?
	

	2
	Nurodykite transporto priemonių kiekį, kuriomis galėtumėte teikti keleivių vežimo paslaugas nuo 2025-09-01 (numatoma maksimali paslaugų teikimo trukmė – 6 mėnesiai, su galimybe sutartį nutraukti prieš terminą, apie įspėjus vežėją prieš vieną mėnesį), pagal šioje rinkos dalyvių konsultacijoje paskelbtose techninėse specifikacijose nustatytus reikalavimus (kuro rūšiai ir kt.)
	



